נץ אפור מזרחי

נץ אפור מזרחי (שם מדעי: Melierax poliopterus) הוא מין של דורס קטן בעל נוצות אפורות החי במזרח אפריקה.

מאפיינים 
מין זה הוא בגודל בינוני בסוגו בין המין הגדול - נץ אפור דרומי, לקטן - נץ אפור כהה, אורכו הממוצע 49–55 ס"מ ומוטת כנפיו מגיעה ל-96–110 ס"מ. הזכרים מגיעים ל-85% ממשקל הנקבות, הגדולות מהם. 

כמו שאר בני הסוג הוא בעל נוצות אפורות, זנב ורגליים ארוכות וראש קטן בעל "גבות שחורות" ומקור צהוב מעוקל. הזנב של מין זה יותר קצר משל חבריו והכנפיים מעט יותר רחבות. הבטן אפורה ומפוספסת מעט, השת לבן והרגליים ורודות. הגוף מוטה כלפי מעלה מעט.

נצים אלה הם חיים ביחידות והם בולטים בעומדם על עמודי חשמל או על מוטות בצד הדרכים. הם מותאמים לתנאים תת-מדבריים ואף הרריים עד גובה 2,000 מ' וכן לערבות עשב. הם חיים באתיופיה, בג'יבוטי, במערב סומליה, במזרח קניה, בצפון טנזניה ובאוגנדה. הם ניזונים מעופות, זוחלים וחרקים ומגוונים גם בעכברים וחדפים.

נצים אלה קולניים מאוד בעונת הרבייה מה שנתן להם את שמם האנגלי "chanting goshawk" - "נץ מזמר".

קישורים חיצוניים

הערות שוליים 

טקסונים שתוארו בידי ז'אן-לואי קבאניס
נצים אפורים
אוגנדה: עופות
אתיופיה: עופות
סומליה: עופות
בעלי חיים שתוארו ב-1868